b'\n_START_ARTICLE_\nMicropterix mansuetella\n_START_SECTION_\nUtseende\n_START_PARAGRAPH_\nEn ganske liten (vingespenn 7 \xe2\x80\x93 9 mm), metallfarget m\xc3\xb8ll. Forvingen er gulaktig bronsefarget med to utydelige, purpurfargede tverrb\xc3\xa5nd. Bakvingen er bronsefarget med purpuraktig glans.\n_START_SECTION_\nLevevis\n_START_PARAGRAPH_\nDenne arten finnes i fuktige omr\xc3\xa5der som sumper og myrer. S\xc3\xa6rlig hunnene kan finnes p\xc3\xa5 blomster av starr (Carex spp.), der de spiser pollen. De voksne sommerfuglene flyr om dagen i mai \xe2\x80\x93 juli. Larven er ukjent.\n_START_SECTION_\nUtbredelse\n_START_PARAGRAPH_\nDen er utbredt i det meste av Europa bortsett fra Den iberiske halv\xc3\xb8ya. I Norge er den noks\xc3\xa5 vanlig p\xc3\xa5 \xc3\x98stlandet, men forekommer ogs\xc3\xa5 i Nordland og Troms, og er funnet spredt i andre landsdeler.'